recursal/SuperWikiNEXT-32B huggingface dataset:
**গ্নোম বক্সেস** (ইংরেজি: GNOME Boxes) দূরবর্তী বা ভার্চুয়াল সিস্টেমে প্রবেশের উদ্দেশ্যে নির্মিত গ্নোম ডেস্কটপ এনভায়রনমেন্ট বা গ্নোম গ্রুপের একটি অ্যাপলিকেশন সফটওয়্যার। বক্সেস কিউইএমইউ, কেভিএম এবং লিবভার্ট ভার্চুয়ালকরণ প্রযুক্তি ব্যবহার করে। 

কিছু হার্ডওয়ার এসিস্টেড ভার্চুয়ালাইজেশন যেমন ইন্টেল ভিটি-এক্স সমর্থনের জন্য এর নির্দিষ্ট সিপিইউর প্রয়োজন হয়।

ইতিহাস এবং কার্যাবলী
--------------------

ডিসেম্বর ২০১১ সালে গ্নোম বক্সেস গ্নোম ৩.৩ (৩.৪ এর উন্নয়ন শাখায়) একটি বেটা সফটওয়্যার হিশেবে প্রথম আসে, এবং গ্নোম ৩.৪ এ একটি প্রদর্শন মুক্তি হিশেবে আসে।  প্রাথমিকভাবে গ্নোম বক্সেস একটি ভার্চুয়াল মেশিন ব্যবস্থাপক ও দূরবর্তী ডেস্কটপ ক্লায়েন্ট, যেটি লিবভার্ট, লিবভার্ট-জিলিব এবং লিবওএসইনফোর মত প্রযুক্তি ব্যবহার করে।  অই কম্পিউটারে তৈরীকৃত ভার্চুয়াল মেশিন ছাড়াও, অন্য কম্পিউটারের ভার্চুয়াল মেশিন দেখা যায় এ প্রযুক্তির কারণে। একটা প্রমাণ ডিস্ক ইমেজ ফাইল, যেমন আইএসও ইমেজ থেকে বক্সেস খুব সহজেই লোকাল ভার্চুয়াল মেশিন তৈরী করতে সক্ষম হয়।

লোকবল
-----

জিশান আলী, আলেকজান্ডার লারসন, ও মার্ক-আন্দ্রে লরে নামক তিন ব্যক্তি মূলত বক্সেস উন্নয়ন করেন। বর্তমানে জিশান আলী এর নিয়ন্ত্রণে আছেন।

আরও দেখুন
---------

* ভার্চুয়ালবক্স

তথ্যসূত্র
---------

1. ↑
2. ↑  "বক্সেসে ব্যবহৃত প্রযুক্তিসমূহ?"। *গ্নোম সাহায্য*। গ্নোম প্রকল্প। সংগ্রহের তারিখ ২৫ নভেম্বর ২০১৯।
3. ↑  "ভার্চুয়ালাইজেশনের জন্য গ্নোম উন্নয়নকারীরা গ্নোম বক্স আনলো"। দ্যা এইচ। ২৩ নভেম্বর ২০১১।
4. ↑  "গ্নোম বক্সের দ্বিতীয় প্রকাশ এসে গেছে"। *মাইকেল লারাবেল*। ফ্রোনিক্স। ২১ ডিসেম্বর ২০১১।
5. ↑  "গ্নোম উইকিতে বক্সেস! গ্নোম ৩.৩.x উন্নয়ন সিরিজ"। সংগ্রহের তারিখ ২৫ নভেম্বর ২০১৯।
6. ↑  "গ্নোম উইকিতে বক্সেস!"। সংগ্রহের তারিখ ২৫ নভেম্বর ২০১৯।

বহিঃসংযোগ
---------

* গ্নোম উইকিতে বক্সেস ডিজাইন

টেমপ্লেট:গ্নোম
**টোটাল দাদাগিরি** ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন পথিকৃত বসু। প্রযোজনা করছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী।

কাহিনি
------

এটি দুটি কলেজগামী শিক্ষার্থী জয় এবং জোনাকির কিশোর প্রেমের গল্প। জয় একজন ইঞ্জিনিয়ারিং শিক্ষার্থী, যে বারবার ব্যর্থ হয়েছিল, এমবিএর এক শিক্ষার্থী জোনাকির সাথে প্রথম দর্শনে প্রেমে পড়ে। প্রথমে বুঝতে না পারলেও, পরে জোনাকি বুঝতে পারে জয় তাকে কত টা ভালবাসে। জোনাকির বাবা, কলেজটির অধ্যাপক যারা তাদের প্রেমের বিরুদ্ধে মারাত্মকভাবে দাঁড়িয়ে আছেন। এই দম্পতি এখন তাদের পিতামাতাকে বোঝানোর চেষ্টা করে। হঠাৎ জোনাকির পুরোনো প্রেমিক যে জোনাকিকে পাবার আশা করে নিজের পায়ে দাড়িয়ে,ফিরে আসে জোনাকির কাছে। তখন জোনাকির বাবা জোনাকিকে জয়ের সাথে বিয়ে দেবে না বলে সেই ছেলের সাথে বিয়ে ঠিক করে। তারপর জয় এবং সেই ছেলেটির মধ্যে ঝামেলা হয়। ছেলেটি ছিলো পুলিশ অফিসার তাই সে অনেক ফন্দি এটে জয়কে বাধা দেয় এবং জেলে পুরে। জয় ও ছিলো বুদ্ধিমান তাই সে জেলের ভিতর থেকেই অনেক ফন্দি এটে জেল থেকে ছাড়া পায়। এরপর সে জোনাকির মেহেন্দি তে গিয়ে অনুষ্ঠান এ গিয়ে ঝামেলা করে। ফলে জোনাকি এবং তার বাবার মধ্যে তফাত হয়। এভাবে চলতে থাকার কিছুদিন পর জয় এবং জোনাকির মধ্যে ভুল বুঝাবুঝির ফলে সে বাবার সেই ছেলেকে বিয়ে করতে রাজি হয়ে যায়। এবং জয়কে বিয়ে তে আমন্ত্রন করে। বিয়ের দিন উপস্থিত হলে, জয় জোনাকিকে কতটা ভালবাসে তা বোঝাতে নিজের বুকে গুলি চালিয়ে নেয়। জোনাকির প্রতি জয়ের এতটা ভালবাসা দেখে তার বাবা জয় কে তার জামাই হিসেবে মেনে নেয়।

অভিনয়ে
-------

* যশ দাশগুপ্ত - জয় দাস
* মিমি চক্রবর্তী - জোনাকি
* রজতাভ দত্ত - জোনাকির বাবা
* শংকর চক্রবর্তী - বিভূতিভূষণ
* সৌরভ চক্রবর্তী - সিদ্ধার্থ

তথ্যসূত্র
---------

1. ↑  "শবরকে কী দাদাগিরি দেখাতে পারলেন যশ-মিমি, জেনে নেওয়া যাক"। *ওয়ান ইন্ডিয়া বেন্গলি নিউজ*। ২০ জানুয়ারি ২০১৮। সংগ্রহের তারিখ ২০ মার্চ ২০১৯।
**পূজা সাওয়ান্ত** (জন্ম ২৫ জানুয়ারী ১৯৯০) একজন ভারতীয় চলচ্চিত্র অভিনেত্রী যিনি মারাঠি সিনেমাতে কাজ করেন। তিনি ২০১০ সালে শচীট পাতিলের মাল্টিস্টারার চলচ্চিত্র *কাশানভার বিশ্বরন্তীতে* আত্মপ্রকাশ করেছিলেন।২০০৮ সালে 'মহারাষ্ট্র টাইমস শ্রাবনকীন' এর বিউটি পেজেন্ট জিতেছিলেন। তাকে এই প্রতিযোগিতায়ই মারাঠি সিনেমার *কাশানভার বিশ্রান্তির আত্মপ্রকাশ করার* জন্য প্রস্তাব দেওয়া হয়েছিল। ২০১১ সালে, তিনি সুপারস্টার অঙ্কুশ চৌধুরীর বিপরীতে *ঝাকাতে* হাজির হয়েছিলেন, সিনেমাটি ছিল একটি ব্লকবাস্টার। ২০২০ সালে তিনি একটি মারাঠি চলচ্চিত্রে নলিনী জগতাপ ভুমিকায় অভিনয় করেন। তিনি একাধিক মারাঠি আপাতবাস্তব টেলিভিশন অনুষ্ঠানে অংশ নিয়েছেন। যার মধ্যে রয়েছে *এক পাক্ষা এক জোডিচ মামালা* এবং *জল্লস সুবর্ণায়ুগাছ* । তার কয়েকটি টিভি শোয়ের মধ্যে রয়েছেঃ *একা পেখা এক জোডিচ মামলা*তে প্রতিযোগী হিসাবে অঙ্গশগ্রহণ করেছিলেন জি মারাঠিতে ।*জল্লোষ সুবর্ণায়ুগাছ*

রকলার্স মারাঠিতে তাকে দেখা গেছে। *ওয়াজলে কি বড়* নোঙ্গর জি টকিজ-এ ।*বইং এওইং* প্রতিযোগী হিসাবে সনি টিভিতে দেখা গেছে।

ব্যক্তিগত জীবন
--------------

পূজা মহারাষ্ট্র রাজ্যের মুম্বাইয়ে জন্মগ্রহণ করেছিলেন। পূজা মুম্বইয়ের বালমোহন বিদ্যামন্দিরে পড়েন এবং এসআইডব্লিউএস কলেজ অফ সায়েন্স অ্যান্ড কমার্স থেকে স্নাতক হন। তিনি ডান্স শো *বুগি* *ওগি* এবং মারাঠি ডান্স আপাতবাস্তব টেলিভিশন অনুষ্ঠান *একা পাক্ষা এক জোডিচ মামলায় হাজির হয়েছেন* । তিনি ২০০৮ সালে 'মহারাষ্ট্র টাইমস শ্রাবনকীন' এর বিউটি পেজেন্ট জিতেছিলেন। এই প্রতিযোগিতায়ই তাঁকে মারাঠি সিনেমার *কাশানভার বিশ্রান্তির* তার আত্মপ্রকাশ করার জনয প্রস্তাব দেওয়া হয়েছিল।

পেশা
----

পূজা মারাঠি ইন্ডাস্ট্রিতে তাঁর পেশাজীবন শুরু করেছিলেন মাল্টিস্টারার চলচ্চিত্র *কাশনভার বিশ্রান্তি দিয়ে।* এটি তার পেশা জীবনে এমন একটি চলচ্চিত্র ছিল যা চলচ্চিত্র প্রেমীদের মধ্যে সংস্কৃতির মর্যাদার অনুভতী দেখা দিয়েছিল। ২০১১ সালে, তিনি সুপারস্টার অঙ্কুশ চৌধুরীর বিপরীতে *ঝাকাতে* হাজির হয়েছিলেন, সিনেমাটি ছিল একটি ব্লকবাস্টার। পূজা আবারও দেখা গেল আরও এক মাল্টিমাস্টার চলচ্চিত্র, *সাতারঙ্গি রেতে* । 

২০১৪ সালে, তিনি ব্যঙ্গাত্মক ব্লকবাস্টার চলচ্চিত্রে *পশটার বয়েজে* হাজির হয়েছিলেন। তার বীপরিত চরিত্রটি ছিল অনিকেত বিশ্বাসসারো ।

চলচ্চিত্র ছাড়াও, পূজা একাধিক মারাঠি আপাতবাস্তব টেলিভিশন অনুষ্ঠানতে অংশ নিয়েছেন। যার মধ্যে রয়েছে *এক পাক্ষা এক জোডিচ মামালা* এবং *জল্লস সুবর্ণায়ুগাছ* ।  তিনি ডান্স আপাতবাস্তব টেলিভিশন অনুষ্ঠান *বুগি ওগিতে* অংশ নিয়েছিলেন। তিনি মারাঠি বার্ষিক নৃত্য প্রোগ্রাম *মারাঠি তারাকের* অন্যতম শীর্ষস্থানীয় মারাঠি অভিনেত্রী-নর্তকী তিনি বিভিন্ন পুরস্কার অনুষ্ঠান এবং টিভি শোতেও অভিনয় করেন।

চলচ্চিত্রের তালিকা
------------------

### টিভি

| শিরোনাম | ভূমিকা | মন্তব্য |
| --- | --- | --- |
| *একা পেখা এক জোডিচ মামলা* | প্রতিযোগী | জি মারাঠি তে |
| *জল্লোষ সুবর্ণায়ুগাছ* |  | কলার্স মারাঠি |
| *ওয়াজলে কি বড়* | নোঙ্গর | জি টকিজ-এ |
| *বইং এওইং* | প্রতিযোগী | সনি টিভিতে |

তথ্যসূত্র
---------

1. ↑  "Star kids on the block"। *The Times of India*। সংগ্রহের তারিখ ৬ ফেব্রুয়ারি ২০১৬।
2. ↑  "Pooja Sawant's love advice"। *The Times of India*। সংগ্রহের তারিখ ৬ ফেব্রুয়ারি ২০১৬।
3. ↑  "Vaibbhav shoots for a dance number despite high fever"। *The Times of India*। সংগ্রহের তারিখ ৬ ফেব্রুয়ারি ২০১৬।
**টোড়ি ফতেপুর রাজ্য** (**টোড়ি** নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতের মধ্য ভারত এজেন্সির বুন্দেলখণ্ড এজেন্সিতে অবস্থিত অষ্টভাইয়া জায়গীরগুলির একটি৷ বর্তমানে এটি উত্তরপ্রদেশ রাজ্যের ঝাঁসি জেলার অংশ৷

ইতিহাস
------

বুন্দেলখণ্ড অঞ্চলে অবস্থিত এই টোড়ি ফতেপুর রাজ্যটি ১৮১২ খ্রিস্টাব্দে প্রতিষ্ঠা পায় ওড়ছা রাজ্যের রাজবংশের উত্তরসূরী রাই সিংহের মাধ্যমে৷ ঝাঁসির বড়গাঁওয়ের নিকট তিনি তার জায়গীর পত্তন ঘটান৷ রাজার আট পুত্র সন্তান ছিলো৷ ধুর্বাই, বিজনা, টোড়ি ফতেপুর প্রভৃতি আটটি জায়গীর তিনি তার পুত্রদের মধ্যে ভাগ করে দেন৷ পরবর্তীকালে জায়গীরগুলি রাজ্যের মর্যাদা পায়৷

ঝাঁসি থেকে ১০০ কিলোমিটার দূরে অবস্থিত গুরসরাইয়ের নিকট ভঙ্গিল পার্বত্য অঞ্চলে অবস্থিত এই রাজ্যটি৷ রাজ্যজুড়ে পাহাড়ের ওপর নির্মিত দুর্গটি তিনশ বছরেরও অধিক পুরাতন৷ এই রাজ পরিবারের একটি তরফ ১৮৮০র দশকে রাজ্যের খরা পরিস্থিতি দেখা দিলে ঝাঁসি শহরের নিকট চলে আসেন৷ তারা পরবর্তীকালে "বিশ্বরী" পদবী ধারণ করেন৷ খরা পরিস্থিতির ফলে রাজ্যটি থেকে সমস্ত বিক্রয় পণ্য, খাদ্য পণ্য শেষ হয়ে যায় ও বহু জনহানি হয়৷ ফলস্বরূপ রাজ্যটির অর্থনৈতিক মন্দা দেখা দেয়৷

১৯৪৭ খ্রিস্টাব্দে ভারতের স্বাধীনতা লাভের পর ১৯৫০ খ্রিস্টিব্দের ১লা জানুয়ারি তারিখে রাজ্যটির শেষ শাসকের সম্মতি স্বাক্ষরের ভিত্তিতে এটিকে স্বাধীন ভারতের বিন্ধ্যপ্রদেশের অন্তর্ভুক্ত করা হয়৷

### শাসকবর্গ

টোড়ি ফতেপুর রাজ্যের শাসকগণ রাজা সাহেব উপাধিতে ভূষিত হতেন৷

#### রাজা সাহেব

* ১৭৩১ - ১৭৬৫ : রাজা সাহেব হিন্দুপদ সিংজী
* ১৭৬৬ - ১৭৮৮ : রাজা সাহেব মেদিনীমল সিংজী
* ১৭৮৯ - ১৮১১ : রাজা সাহেব ধুরমঙ্গল সিংজী (দত্তক)
* ১৮১৬ - ১৮৫৮ : রাজা সাহেব হরপ্রসাদ সিংজী (দত্তক)
* ১৮৫৮ - ১৮৭৯ : রাজা সাহেব পৃথ্বী সিংজী (দত্তক)
* ১৮৭৯ - ১৯৪২ : রাজা সাহেব অর্জুন সিংজী (দত্তক)
* ১৯৪২ - ১৫ আগস্ট ১৯৪৭ : রাজা সাহেব রঘুরাজ সিং জুদেব

#### নামমাত্র রাজা

* ১৯৪৭ - ১৯৬৭ : রাজা সাহেব রঘুরাজ সিং জুদেব
* ১৯৬৭ - ১৯৯৬ : রাজা সাহেব ব্রজেন্দ্র সিং জুদেব

তথ্যসূত্র
---------

1. ↑  P. K. Bhattacharyya, *Historical Geography of Madhya Pradesh from Early Records*, P. 52
2. ↑  Great Britain India Office. *The Imperial Gazetteer of India.* Oxford: Clarendon Press, 1908
3. ↑
ক্রিস্টিয়ান গ্রোথোফ, গ্নুনেটের ম্যানটেইনার
**গ্নুনেট** (ইংরেজি: GNUnet) বিকেন্দ্রিক, পিয়ার-টু-পিয়ার নেটওয়ার্কিঙের জন্যে সফটওয়্যার ফ্রেমওয়ার্ক এবং প্রাতিষ্ঠানিক গ্নু প্যাকেজ। এ ফ্রেমওয়ার্ক লিংক এনক্রিপশন, পিয়ার ডিস্কভারি, রিসোর্স লোকেশন, অনেকগুলো ট্রান্সপোর্টের মাধ্যমে যোগাযোগ (যেমন টিসিপি, ইউডিপি, এইচটিটিপি, এইচটিটিপিএস) এবং রাউটিং, মাল্টিকাস্ট ও নেটওয়ার্ক সাইজ এস্টিমেশনের জন্যে অন্যান্য প্রাথমিক পিয়ার-টু-পিয়ার অ্যালগরিদম ধারণ করে।

গ্নুনেটের প্রাথমিক নেটওয়ার্ক টপোলজি হলো মেশ নেটওয়ার্ক। গ্নুনেটে ডিস্ট্রিবিউটেড হ্যাশ টেবল (ডিএইচটি) অন্তর্ভুক্ত রয়েছে যেটি ক্যাডেমলিয়ার একটি এলোমেলো সংস্করণ। গ্নুনেট ফ্রেন্ড-টু-ফ্রেন্ড টপোলজি অপশনও প্রদান করে শুধুমাত্র ব্যবহারকারী বিশ্বস্ত বন্ধুদের মধ্যে সংযোগ সীমাবদ্ধ করে দিতে। ব্যবহারকারীর বন্ধুগণের বন্ধু পরোক্ষভাবে ব্যবহারকারীদের কম্পিউটারের সাথে ফাইল আদান-প্রদান করতে পারে, কখনও এর আইপি ঠিকানা সরাসরি ব্যবহার না করেই।

তথ্যসূত্র
---------

1. ↑  "গ্নুনেট ডাউনলোড ওয়েবসাইট"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।
2. ↑  গ্নুনেট সোর্স কোড

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
মালদ্বীপের লান্ডা গিরাভারু দ্বীপের রিসোর্ট
রিসোর্ট আইল্যান্ড হলো সাধারণত একটি দ্বীপের কোনো হোটেল কমপ্লেক্স। কখনো কখনো একটি বিলাসবহুল রিসোর্ট সমস্ত দ্বীপের(আইল্যান্ড) কর্তৃত্ব নিয়ে নেয়। আরো বিস্তৃতভাবে রিসোর্ট আইল্যান্ড এমন কোনো দ্বীপ বোঝায় যাতে হোটেল, থাকার জায়গা, রেস্তোরাঁ, পর্যটন কেন্দ্র ইত্যাদি রয়েছে এবং এগুলো ব্যবহারের পর্যাপ্ত সুযোগ-সুবিধা বিদ্যমান। রিসোর্ট আইল্যান্ডসমূহের প্রধান লক্ষ্য থাকে পর্যটক, অভিযান, আনন্দ ও অবসর সময় কাটানোর জন্য। 

রিসোর্ট আইল্যান্ডকে মাঝে মাঝে আইল্যান্ড রিসোর্টের সাথে মিলিয়ে ফেলা হয়। কিন্তু আসলে তা নয়। রিসোর্ট আইল্যান্ড হলো দ্বীপে অবস্থিত কোনো হোটেল বা সংশ্লিষ্ট থাকার জায়গা যা সমুদ্র তীরবর্তী বিচও হতে পারে। যেমনঃ সূর্যস্নান, সাঁতার, সার্ফিং ইত্যাদির জন্য জায়গা। অর্থাৎ আইল্যান্ড রিসোর্ট ও রিসোর্ট আইল্যান্ডের মধ্যে পার্থক্য হলো আইল্যান্ড রিসোর্ট সমুদ্রের তীরে অবস্থিত এবং রিসোর্ট আইল্যান্ড এর অবস্থান শুধু সমুদ্র তীরের মধ্যে সীমাবদ্ধ নয়। 

ফরাসি পলিনেশিয়ার বোরা বোরা দ্বীপের একটি বাংলো
রিসোর্ট আইল্যান্ড এটির প্রাকৃতিক সৌন্দর্য্য যথাঃ সমুদ্র সৈকত, জীববৈচিত্র‍্য, জলজ বৈচিত্র‍্য, বন ও ব্যক্তিগত স্থান ইত্যাদি দ্বারা পর্যটক ও দর্শনার্থীদের আকৃষ্ট করে৷ [] আবার কিছু কিছু রিসোর্ট আইল্যান্ড মনুষ্য নির্মিত স্থানের জন্য (যেমনঃ স্পা, ক্যাজিনো, পার্ক, রজনীকালীন সৌন্দর্য্য ইত্যাদি) আকর্ষণীয়। 

তবে ক্ষুদ্র একটি দ্বীপকে রিসোর্টে পরিণত করার পরিবেশের উপর খারাপ প্রভাব পড়ে৷ (প্রবালপ্রাচীর খনন, নর্দমা, বালি উত্তোলন ইত্যাদি)।  তবে একটি রিসোর্টের মালিকেরা যে পরিমান নিরাপত্তা একটি দ্বীপকে দেয় তা অন্য কোনো সাধারণ জলজ এলাকার তুলনায় অনেক বেশি।

পৃথিবীর উল্লেখযোগ্য রিসোর্ট আইল্যান্ড
-------------------------------------

### অস্ট্রেলিয়া

* বেডারা আইল্যান্ড

* ব্র‍্যামটন আইল্যান্ড

* ডে ড্রিম আইল্যান্ড

* ডাংক আইল্যান্ড

* ফিটজরয় আইল্যান্ড (কুইন্সল্যান্ড)

* গ্রেট কেপেল আইল্যান্ড

* গ্রিন আইল্যান্ড (কুইন্সল্যান্ড)

* হ্যাগারস্টোন আইল্যান্ড

* হ্যামিল্টন আইল্যান্ড (কুইন্সল্যান্ড)

* হ্যায়ম্যান আইল্যান্ড

* হিঞ্চিনব্রুক আইল্যান্ড

* লিন্ডেমান আইল্যান্ড

* লিজার্ড আইল্যান্ড

* লং আইল্যান্ড (হুইটসান্ডে আইল্যান্ড)

* সাউথ মোল আইল্যান্ড

তথ্যসূত্র
---------

1. ↑  "Resorts"। *Island.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Domroes, M. (২০০১)। "Conceptualising State-Controlled Resort Islands for an Environment-Friendly Development of Tourism: The Maldivian Experience"। *Singapore Journal of Tropical Geography*। **22**: 122–137। ডিওআই:10.1111/1467-9493.00098। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Charlotte Moritz; Frédéric Ducarme; Michael J. Sweet; Michel D. Fox; Brian Zgliczynski; Nizam Ibrahim; Ahmed Basheer; Kathryn Furby; Zachary Caldwell; Chiara Pisapia; Gabriel Grimsditch; Ameer Abdulla  (২০১৭)। "The "resort effect": Can tourist islands act as refuges for coral reef species?"। *Diversity and Distributions*। **23** (11): 1301–1312। hdl:10545/621852। ডিওআই:10.1111/ddi.12627 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**লিন্ডসে রিচার্ড লেন টাকেট** (ইংরেজি: Len Tuckett; জন্ম: ১৯ এপ্রিল, ১৮৮৫ - মৃত্যু: ৮ এপ্রিল, ১৯৬৩) নাটাল প্রদেশের ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটাল ও ফ্রি স্টেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন ‘লেন’ ডাকনামে পরিচিত **লেন টাকেট**।

প্রথম-শ্রেণীর ক্রিকেট
---------------------

১৯০৯-১০ মৌসুম থেকে ১৯২৯-৩০ মৌসুম পর্যন্ত লেন টাকেটের প্রথম-শ্রেণীর খেলোয়াড়ী জীবন চলমান ছিল। বোলার হলেও প্রথম-শ্রেণীর ক্রিকেটে অপ্রত্যাশিত ব্যাটিং রেকর্ডের সাথে লেন টাকেটের নাম জড়িয়ে রয়েছে। ১৯২৫-২৬ মৌসুমের কারি কাপে ব্লুমফন্তেইনে অনুষ্ঠিত খেলায় অরেঞ্জ ফ্রি স্টেটের সদস্যরূপে ওয়েস্টার্ন প্রভিন্সের বিপক্ষে দশম উইকেট জুটিতে উভয় ইনিংসে শতরানের জুটি গড়েন। এ অনন্য সাধারণ রেকর্ডটি একমাত্র ঘটনা হিসেবে প্রথম-শ্রেণীর ক্রিকেটে স্বীকৃতি পেয়ে আসছে। প্রথম ইনিংসে ল্যান্সলট ফুলারের সাথে ১১৫ ও দ্বিতীয় ইনিংসে ফ্রাঙ্ক কলফিল্ডের সাথে ১২৯ রান তুলেন। ঐ খেলায় তার দল ৪৬ রানে জয় পেয়েছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেন টাকেট। ১ জানুয়ারি, ১৯১৪ তারিখে জোহেন্সবার্গে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার।

১৯১৩-১৪ মৌসুমে ইংল্যান্ড ক্রিকেট দল দক্ষিণ আফ্রিকা গমন করে। পাঁচ টেস্টের গড়া সিরিজের তৃতীয় টেস্টে সেসিল ডিক্সনের সাথে একযোগে অভিষেক ঘটে তার। তবে, অভিষেক পর্বটি সুখকর হয়নি। প্রথম ইনিংসে সিডনি বার্নসের বলে শূন্য রানে বোল্ড হন ও দ্বিতীয় ইনিংসে শূন্য রানে অপরাজিত থাকেন। বল হাতে ০/৪৫ ও ০/২৪ পান। ঐ টেস্টে সফরকারী দল ৯১ রানে জয় পেয়েছিল। এরপর আর তাকে টেস্ট আঙ্গিনায় খেলতে দেখা যায়নি।

অবসর
----

ক্রিকেট খেলা থেকে অবসর গ্রহণের পর অরেঞ্জ ফ্রি স্টেট ইউনিয়নের সভাপতিসহ টেস্ট দল নির্বাচকের দায়িত্ব পালন করেছিলেন। ৮ এপ্রিল, ১৯৬৩ তারিখে ৭৮ বছর বয়সে অরেঞ্জ ফ্রি স্টেটের ব্লুমফন্তেইন এলাকায় লেন টাকেটের দেহাবসান ঘটে।

ব্যক্তিগত জীবনে বিবাহিত ছিলেন তিনি। দক্ষিণ আফ্রিকার পক্ষে ১৯৪৭-৪৮ মৌসুমে নয় টেস্টে অংশগ্রহণকারী লিন্ডসে টাকেটের পিতা ছিলেন। এছাড়াও, তার বোন জামাই জো কক্স দক্ষিণ আফ্রিকার পক্ষে তিনটি টেস্টে অংশ নিয়েছেন।

তথ্যসূত্র
---------

1. ↑  "Len Tuckett" *ESPNCricInfo*. Retrieved 2015-09-22.
2. ↑  "Orange Free State versus Western Province"। *CricketArchive*। সংগ্রহের তারিখ ২২ জুন ২০১২।
3. ↑  "England in South Africa (1913 – 1914): Scorecard of third Test"। Cricinfo। সংগ্রহের তারিখ জুলাই ২, ২০১৯।

আরও দেখুন
---------

* প্লাম লুইস
* ক্লদ নিউবেরি
* সানফয়েল সিরিজ
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে লেন টাকেট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লেন টাকেট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কামরুল হক** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন
-----------------

কামরুল হকের পৈতৃক বাড়ি ঢাকায়। তার বাবা শামসুল হক এবং মা আনোয়ারা বেগম। তার স্ত্রীর নাম রোজি হক। তিনি শরীফুল হক ডালিমের আপন ছোট ভাই।

কর্মজীবন
--------

১৯৭১ সালে শিক্ষার্থী ছিলেন কামরুল হক। মুক্তিযুদ্ধ শুরু হলে ভারতে যান। ক্র্যাক প্লাটুনের সদস্য হিসেবে প্রশিক্ষণ নিয়ে ঢাকা শহরে বেশ কয়েকটি অপারেশনে অংশ নেন।

মুক্তিযুদ্ধে ভূমিকা
-------------------

ঢাকায় বেশ কয়েকটি অপারেশনে অংশ নেয় মুক্তিবাহিনীর ক্র্যাক প্লাটুনের সদস্যরা। এ বাহিনীর সদস্য ছিলেন কামরুল হক। তার ডাক নাম ছিলো স্বপন। ঢাকায় পরিচালিত বিভিন্ন অপারেশনের মধ্যে কামরুল হকের করা অন্যতম একটি অপারেশন হচ্ছে ১৯৭১ সালের ২৫ আগস্টের ধানমন্ডির অপারেশন। কামরুল হক ছাড়াও এ দলে ছিলেন, কাজী কামালউদ্দিন (বীর বিক্রম), বদিউল আলম (বীর বিক্রম), শাফী ইমাম রুমী (বীর বিক্রম) ও হাবিবুল আলম (বীর প্রতীক)। পরিকল্পনা ছিল পুরাতন ২০ নম্বর রোডে চীনা দূতাবাসের সামনে এবং ১৮ নম্বর রোডে বিচারপতি আবদুল জব্বার খানের বাসার সামনে অপারেশন করার। সেখানে পাকিস্তানি সেনা ও পুলিশ পাহারায় থাকত। যার জন্য প্রয়োজন ছিল একটি গাড়ি। তার দুই সহযোদ্ধা একটা মাজদা গাড়ি হাইজ্যাক করেন। গাড়ি চালান হাবিবুল আলম। অপারেশনের দিন সন্ধ্যার আগে গাড়িতে করে তারা ২০ নম্বর সড়কে যান। কিন্তু তখন নির্দিষ্ট স্থানে পাকিস্তানি সেনা-পুলিশ কেউ ছিল না। এরপর তারা ১৮ নম্বরে যান। সেখানে বিচারপতি আবদুল জব্বার খানের বাড়ির সামনে আটজন পাকিস্তানি সেনা ও পুলিশ ছিলেন। কাজী কামালউদ্দিন ও বদিউল আলম তাদের গুলি করেন। কামরুল হক ও রুমীর ওপর দায়িত্ব ছিল পাকিস্তানি সেনা কেউ পাল্টা গুলি করে কি না, তা লক্ষ রাখা। সফলতার সঙ্গেই অপারেশন শেষ করে তারা আবার আগের টার্গেটে যান। কিন্তু এবারও সেখানে পাকিস্তানি কাউকে তারা পাননি। ফিরে যাওয়ার পথে চরম ঝুঁকির মুখে পড়েন। ৫ নম্বর সড়কের মুখে মিরপুর রোডে পাকিস্তান সেনাবাহিনীর অবরোধের মধ্যে পড়েন এবং তারা এ অবরোধ ভেদ করেন। পাকিস্তান সেনাবাহিনীর একটি দল তখন সেখানে তল্লাশি শুরু করেছিল। ওখানে দুটি ট্রাক মিরপুর রোডে সামনের দিকে, একটা জিপ রাস্তার ডান দিকে এবং আরেকটা জিপ পেট্রলপাম্পের সামনে নিউ মার্কেটের দিকে মুখ করে দাঁড় করানো ছিল। এলএমজি ও অন্যান্য অস্ত্র নিয়ে মাটিতে শুয়ে পজিশনে ছিল কয়েকজন পাকিস্তানি সেনা। দাঁড়িয়ে থাকা পাকিস্তানি সেনারা তাদের গাড়ি থামাতে বলে। তখন হাবিবুল আলম গাড়ির হেডলাইট অফ করে ডান দিকে টার্ন নেন। এ অবস্থায় তৎক্ষণাৎ তারা সিদ্ধান্ত নেন পাকিস্তানিদের আক্রমণের। হাবিবুল আলম দক্ষতার সঙ্গে গাড়ি বাঁ দিকে ঘুরিয়ে এগিয়ে যান। কামরুল হক, কাজী কামাল ও বদিউল চলন্ত অবস্থায় গুলি শুরু করেন। কামরুল ছিলেন গাড়ির পেছনের আসনে। তিনি হাবিবুল আলমের ঘাড়ের ওপর দিয়ে গুলি করেন।
ওখানে পাকিস্তানি সেনা যারা দাঁড়িয়ে ও শুয়ে ছিল, বেশির ভাগ নিহত ও বাকিরা আহত হয়। কামরুল ও তার সহযোদ্ধাদের কোনো ক্ষতি হয়নি। এরপর তারা পাকিস্তান সেনাবাহিনীর ব্যারিকেড ভেঙে এক মিনিটের মধ্যে গ্রিন রোডের মোড় দিয়ে নিরাপদ স্থানে যান। এ অপারেশনের পর প্রাদেশিক সরকারের বেসামরিক প্রশাসনসহ সামরিক প্রশাসনেও ব্যাপক আতঙ্ক সৃষ্টি হয়।

পুরস্কার ও সম্মাননা
-------------------

* বীর বিক্রম

তথ্যসূত্র
---------

1. ↑  "দৈনিক প্রথম আলো, "তোমাদের এ ঋণ শোধ হবে না"| তারিখ: ২৭-১২-২০১২"। ২০১৭-০১-২৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
<?>
এই নিবন্ধে সঠিকভাবে Toto Unicode characters প্রদর্শন করতে আপনার হয়তো রেন্ডারিং সমর্থন প্রয়োজন হতে পারে।

**টোটো ভাষা** হল ভারত-ভুটান সীমান্ত এলাকার  পশ্চিমবঙ্গ রাজ্যের আলিপুরদুয়ার জেলার  শুভপাড়া, ধুনচিপাড়া ও পঞ্চায়েত পাড়ায় বসবাসকারী  টোটো  উপজাতির কথ্য ভাষা। সামার ইনস্টিটিউট অফ লিঙ্গুয়েস্টের অস্ট্রেলিয়ান ভাষাবিদ টোবি অ্যান্ডারসনের মতে ভাষাটি সিনো-তিবেতিয়ান  তথা চীনা-তিব্বতি ভাষাসমূহ বা ইন্দো-বর্মান ভাষা পরিবারের একটি অংশ।

পশ্চিমবঙ্গ তো বটেই, সারা ভারতে বিপন্নপ্রায় ভাষাগুলির মধ্যে ছিল টোটো ভাষা। ২০০৯ খ্রিস্টাব্দে ইউনেস্কো ভাষাটিকে বিলুপ্তপ্রায়ের তকমা দেয়। ২০১৪ খ্রিস্টাব্দে আনুমানিক ১,৪১১ জন পশ্চিমবঙ্গে টোটো ভাষায় কথা বলেন৷ বেশিরভাগ টোটো পরিবারের বাড়িতে এই ভাষা ব্যবহার করলেও,ছাত্র ছাত্রীদের বিদ্যালয়ের পড়াশোনা বাংলা ভাষাতেই চলে।

টোটো উপজাতিদের অন্যতম ধনীরাম টোটো বাল্যকালে পড়াশোনা শুরু করতে গিয়ে দেখেন তার মাতৃভাষায় লেখাপড়ার কোন সুযোগ নেই, কোন হরফ বা বর্ণমালাই নেই।

লিখন পদ্ধতি
-----------

২০০৫ খ্রিস্টাব্দে ধনীরাম টোটো টোটো ভাষার স্ক্রিপ্ট ও হরফ তৈরির প্রয়াসে লিপ্ত হন। কিন্তু প্রশিক্ষিত ভাষাবিদ না হওয়ায়, ধ্বনির সঙ্গে শব্দ মেলাতে এবং সেই অনুযায়ী লিপি তৈরিতে প্রথম দিকে সমস্যার সম্মুখীন হন। অস্ট্রেলিয়ান ভাষাবিদ টোবি অ্যান্ডারসনের অনুপ্রেরণা ও সহযোগিতায় পরবর্তী দীর্ঘ ১০ বছর ধরে চেষ্টা করেছেন। শেষে ২০১৫ খ্রিস্টাব্দের ২২ শে মে তার হাত ধরেই প্রকাশ পায় টোটো ভাষার সম্পূর্ণ বর্ণমালা। ২২টি ব্যঞ্জনবর্ণ, ৯টি স্বরবর্ণ এবং ৬টি ডিফথং সহ মোট ৩৭টি লিপি নিয়ে তৈরি হয় টোটো ভাষার বর্ণমালা। তাছাড়া টোটো ভাষার শব্দ, শব্দের অর্থ এবং ধ্বনির বিবর্তন নিয়ে একটি শব্দভাণ্ডারের সম্পাদনা করেছেন তিনি। ইতিমধ্যেই আন্তর্জাতিক স্বীকৃতি অর্থাৎ, আইএসও কোড-ও পেয়েছে টোটো লিপি।( ISO 15924 Code/Key Toto/294)

টোটো বর্ণমালাটির ১৪.১ সংস্করণ ২০২১ খ্রিস্টাব্দে তথ্য প্রযুক্তির  ইউনিকোড স্ট্যান্ডার্ডে যুক্ত হয়। হয়েছিল।

টোটোর ইউনিকোড ব্লকটি হল U+1E290–U+1E2BF

তথ্যসূত্র
---------

1. ↑  "Languages of India" (পিডিএফ)। সংগ্রহের তারিখ ২০১৫-০২-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) |
2. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Toto"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
3. ↑  "The architect of Toto alphabet fights to save mother tongue from extinction" (ইংরাজী ভাষায়)। সংগ্রহের তারিখ ২০২৩-০৩-১৮। উদ্ধৃতি শৈলী রক্ষণাবেক্ষণ: অচেনা ভাষা (link)
**মো চু** ভুটানের একটি প্রধান নদী। জংখা ভাষায় "চু" শব্দটি বলতে বোঝায় "নদী" বা "পানি"। জংখা ভুটানের জাতীয় ও সরকারি ভাষা। এ নদীর জন্ম ভুটান এবং তিব্বতের সীমান্তের কাছে গাসা জংখাগ জেলায়। সেখান থেকে , মো নদী স্বাভাবিকভাবেই দক্ষিণে বয়ে গেছে ভুটানের মধ্যাঞ্চল পুনাখার দিকে, যেখানে সেটি মিলেছে উত্তরপূর্ব থেকে আসা ফো নদীর সাথে। পুনাখা ডিজং এর পরপরই মো আর ফো এর স্রোতধারা একত্রে মিলেছে। পুনাখা ডিজং হল দ্রাতশ্যাং লেন্তশগের (কেন্দ্রীয় বৌদ্ধ মূর্তি) এবং জে খেনপোর শীতের দেশ। এই মিলিত স্রোত গিয়ে যুক্ত হয়েছে ওয়াংডু ফোডরাং শহরের কাছে ডাং নদীর সাথে আর সেখান থেকে নদীর নতুন নাম হয়েছে পুনা সাং নদী। এ নদী দাগনা ও সিরাং জেলার মধ্য দিয়ে বয়ে চলে। কালিখোলা শহরের কাছ দিয়ে ভুটান ত্যাগ করার সময়, এই নদী ভারতের আসামে প্রবেশ করে সঙ্কোশ নামে। সঙ্কোশ সবশেষে গিয়ে মিলে যায় ব্রহ্মপুত্র নদে।

তথ্যসূত্র
---------

* Jordans, Bart (২০০৫)। *Bhutan: A Trekker's Guide*। Cicerone। আইএসবিএন 1-85284-398-5।

* *Bhutan Himalaya, 1:390,000* (মানচিত্র)। Himalayan Maphouse। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------
এই নিবন্ধটি মুঘল আমলে ব্যবহৃত প্রশাসনিক একক সম্পর্কে। কোনো দেশের সর্বোচ্চ সংস্থা ও কর্তৃপক্ষ জন্য সরকার দেখুন। অন্য ব্যবহারের জন্য সরকার (দ্ব্যর্থতা নিরসন) দেখুন।
**সরকার** হচ্ছে ভারতীয় উপমহাদেশে মুঘল আমলে ব্যবহৃত একটি ঐতিহাসিক প্রশাসনিক একক।
মুঘল সাম্রাজ্যের প্রতিটি সুবাহ বা প্রদেশ বেশ কয়েকটি সরকারে বিভক্ত ছিল। একটি সরকারকে পুনরায় মহল্লা বা পরগনায় ভাগ করা হয়েছিল।

ইতিহাস
------

মুঘল সম্রাট আকবর সিংহাসনে আরোহণের চল্লিশ বছর পর তাঁর শাসনাধীন সমগ্র সাম্রাজ্যকে ১২টি সুবার অধীনে সর্বমোট ১০৫টি সরকারে বিভক্ত করেন। একই ধারাবাহিকতায় সরকারগুলোকে পুনরায় ২০৩৭ টি মহল/মহল্লা বা পরগনায় ভাগ করা হয়।

### বাংলায় সরকার ব্যবস্থা

মুঘল সম্রাট বাংলা দখলে সক্ষম হলে টোডরমলের ব্যবস্থাপনায় ১৫৮২ সালে রাজস্ব সংগ্রহ আরও সহজ করার লক্ষ্যে সুবাহ বাংলাকে ১৯টি সরকারে বিভক্ত করেন। সরকারগুলো পরিচালনার লক্ষ্যে তিনজন প্রধান সরকারি কর্মকর্তার অধীনে এই ১৯টি সরকারের দায়িত্ব প্রদান করেন। তাঁরা হলেন সিকদার-ই-সিকদারান (অর্থ, প্রশাসন ও সেনাদলের দায়িত্বে), মুনসিফ-ই-মুনসিফান (রাজস্ব আদায়ের দায়িত্বে) ও কাজি (বিচারিক প্রধান)। 

সম্রাট আকবর সুবাহ বাংলার ১৯টি সরকারকে মোট ৬৮২টি মহল/মহল্লা বা পরগণায় বিভক্ত করেন। ১৬৫৬ সালে বাংলার সুবাহদার শাহ সুজা সরকার ব্যবস্থার ব্যপক সংস্কার করেন। এছাড়াও তিনি উড়িষ্যাকে সুবাহ বাংলার সাত্থে যুক্ত করেন। ফলে সুবাহ বাংলায় ৫টি সরকার বৃদ্ধি পেয়ে মোট ২৪টি সরকারের অধীনে মহল বা পরগনার সংখ্যা হয় ৭৮১টি। 

আঠারো শতকের গোড়ার দিকে বাংলার নবাব মুর্শিদকুলি খান সরকার ব্যবস্থাটি বিলুপ্ত করে চাকলা ব্যবস্থা চালু করেন।

আরও দেখুন
---------

* সুবাহ
* চাকলা
* পরগনা

তথ্যসূত্র
---------

1. 1 2 3 4  আক্তার, নাসরীন (২০১২)। "সরকার"। *বাংলাপিডিয়া: বাংলাদেশের জাতীয় জ্ঞানকোষ* (দ্বিতীয় সংস্করণ)। বাংলাদেশ এশিয়াটিক সোসাইটি।
2. ↑  চিসাম, হিউ, সম্পাদক (১৯১১)। "Circar"। *ব্রিটিশ বিশ্বকোষ*। **6** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 380। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  আখতার, শিরীন (২০১২)। "চাকলা ব্যবস্থা"। *বাংলাপিডিয়া: বাংলাদেশের জাতীয় জ্ঞানকোষ* (দ্বিতীয় সংস্করণ)। বাংলাদেশ এশিয়াটিক সোসাইটি।
অন্য ব্যবহারের জন্য সিদ্দিকুর রহমান (দ্ব্যর্থতা নিরসন) দেখুন।

**মোঃ সিদ্দিকুর রহমান** (৬ ফেব্রুয়ারি ১৯৬৯) একজন বাংলাদেশী ব্যবসায়ী নেতা। তিনি বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সাবেক সভাপতি এবং স্টার্লিং গ্রুপের চেয়ারম্যান। সভাপতি হওয়ার আগে তিনি বাংলাদেশ পোশাক প্রস্তুতকারক ও রপ্তানিকারক সমিতির সহ-সভাপতি (অর্থ) এবং দ্বিতীয় সহ-সভাপতি পদে ২০১০-২০১১ মেয়াদে এবং ২০১২-২০১৩ মেয়াদে দায়িত্ব পালন করেছিলেন।

রাজনৈতিক পরিচয়
---------------

বাংলাদেশ আওয়ামী লীগের কেন্দ্রীয় শিল্প ও বাণিজ্য সম্পাদক এবং সদস্য সচিব বাংলাদেশ আওয়ামী লীগ কেন্দ্রীয় শিল্প ও বাণিজ্য বিষয়ক উপ-কমিটি।

প্রাথমিক ও শিক্ষা জীবন
----------------------

মো. সিদ্দিকুর রহমানের জন্ম ৬ ফেব্রুয়ারি ১৯৬৯ সালে পূর্ব পাকিস্তানের বরগুনা জেলায় (বর্তমান বাংলাদেশ)। তার পিতা আবদুল হামিদ হাওলাদার।

কর্ম জীবন
---------

মো. সিদ্দিকুর রহমান প্রথমে স্টার্লিং গার্মেন্টস লিমিটেড প্রতিষ্ঠা করেন। পরবর্তীতে তিনি স্টার্লিং অ্যাপেরেলস লিমিটেড, ইউনিকর্ন সোয়েটারস লিমিটেড, স্টার্লিং ডেনিমস লিমিটেড, স্টার্লিং ক্রিয়েশনস লিমিটেড, স্টার্লিং লন্ড্রি লিমিটেড, ব্যান্ডো ডিজাইন লিমিটেড, লায়লা স্টাইলস লিমিটেডের মতো আরও "স্টার্লিং গ্রুপ" এর অধীনে সংস্থা প্রতিষ্ঠা করেন। তিনি ঢাকা ক্লাব লিমিটেড, উত্তরা ক্লাব লিমিটেড, আর্মি গল্ফ ক্লাব লিমিটেড, অল কমিউনিটি ক্লাব লিমিটেড, বাংলাদেশ ক্লাব লিমিটেড, ঢাকা বোট ক্লাব লিঃ, অ্যাপারেল ক্লাব লিমিটেড এবং বনানী ক্লাব লিমিটেডের সদস্য। তিনি বিজিএমই এর সাবেক সভাপতি এবং বিজিএমইএ ইউনিভার্সিটি অব ফ্যাশন অ্যান্ড টেকনোলজির ট্রাস্টি বোর্ডের সদস্য।

তথ্যসূত্র
---------

1. ↑  "বিনা প্রতিদ্বন্দ্বিতায় ডিএসই পরিচালক হলেন সিদ্দিকুর রহমান"। *jagonews24.com*। সংগ্রহের তারিখ ২৩ জুন ২০২১।
2. ↑  "President's Profile"। আগস্ট ২০, ২০১৮ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০১৮।

উইকিমিডিয়া কমন্সে **মো. সিদ্দিকুর রহমান** সংক্রান্ত মিডিয়া রয়েছে।
**আরকেএস রাকুফ চেঁস্তোখোভা এসএ** (পোলীয়: Raków Częstochowa; এছাড়াও **রাকুফ চেঁস্তোখোভা** নামে পরিচিত) হচ্ছে চেঁস্তোখোভা ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। রাকুফ চেঁস্তোখোভা তাদের সকল হোম ম্যাচ চেঁস্তোখোভার স্তাদিওন জিকেএসে খেলে থাকে; যার ধারণক্ষমতা হচ্ছে ৫,৮৪৬। বর্তমানে এই ক্লাবের ম্যানেজারের দায়িত্ব পালন করছেন মারেক পাপশুন এবং সভাপতির দায়িত্ব পালন করছেন ভয়েচিখ সিগান। চেক রক্ষণভাগের খেলোয়াড় তমাশ পেত্রাশেক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রাকুফ চেঁস্তোখোভার সবচেয়ে বড় সাফল্য হচ্ছে ১৯৬৬–৬৭ পোলীয় কাপের রানার-আপ হওয়া।

অর্জন
-----

* **পোলীয় কাপ**

রানার-আপ (১): ১৯৬৬–৬৭

তথ্যসূত্র
---------

1. ↑  "স্তাদিওন জিকেএস"। *ট্রান্সফারমার্কেট*। সংগ্রহের তারিখ ৪ জুন ২০২০।  `|url-status=সক্রিয়` অবৈধ (সাহায্য)
2. ↑  "রাকুফ চেঁস্তোখোভা"। *ট্রান্সফারমার্কেট*। সংগ্রহের তারিখ ৪ এপ্রিল ২০২০।  `|url-status=সক্রিয়` অবৈধ (সাহায্য)
3. ↑  মোগিয়েলনিকি, পাভেল (১১ মে ২০১৮)। "পোল্যান্ড - কাপ ফাইনালের তালিকা"। সংগ্রহের তারিখ ২০ জুন ২০১৮।

বহিঃসংযোগ
---------

* প্রাতিষ্ঠানিক ওয়েবসাইট (পোলীয়) (ইংরেজি)

টেমপ্লেট:রাকুফ চেঁস্তোখোভা
টেমপ্লেট:একস্ত্রাকলাসা

প্রবেশদ্বার: ফুটবল
চৈতি ঘোড়া নাচ
*চৈতি ঘোড়া* হল ভারতের উড়িষ্যা বা ওড়িশা রাজ্যের এক জনপ্রিয় লোকনৃত্য। এই নৃত্যশৈলী বিশেষভাবে কেওট বা কৈবর্ত উপজাতির মতো আদিবাসী জেলেদের দ্বারা পরিবেশিত হয়। চৈতি শব্দের অর্থ হল চৈত্র মাস যা ওড়িশার স্থানীয় ব্যবহৃত ক্যালেন্ডার অনুযায়ী বছরের শেষ মাস। চৈত্র মাসের অবধি হল চলতি ইংরেজি ক্যালেন্ডার -এর মার্চ থেকে এপ্রিল মাস।চৈত্র মাসে আর ঘোড়া এই দুটি অর্থের সমন্বয়ে চৈতি ঘোড়া কথাটির উৎপত্তি।

চৈতি ঘোড়া লোকনৃত্য -এর উদ্ভাবনের প্রচলিত গল্প অনুসারে যখন ভগবান রাম একবার নদী পার হতে চেয়েছিলেন তখন কৈবর্ত উপজাতির আদিবাসী জেলেরা তাকে সাহায্য করেছিল। তাদের এই উপকারের বিনিময়ে ভগবান রাম স্বয়ং জেলেদের একটি ঘোড়া দিয়ে তাদের সম্মানিত করেছিলেন। সেই পুন্য ঘটনাকে স্মরন করতেই চৈতি ঘোড়া নৃত্যশৈলীর উদ্ভাবন। 

চৈতি ঘোড়া নৃত্য পরিবেশনার সময় একটি নকল পুতুল ঘোড়া ব্যবহার হয়। এই নকল ঘোড়ার কাঠামো তৈরি হয় কাঠ দিয়ে। তারপর সেই কাঠামোয় আকর্ষক রঙ করা হয় ও তাকে বিচিত্র বর্ণের কাপড় দিয়ে আবৃত করে সজ্জিত করা হয়। তারপর এই ঘোড়ার পুতুল নাচের সময় ব্যবহার হয়। এই চৈতি ঘোড়া নৃত্য পরিবেশনায় মূলত কৈবর্ত উপজাতির আদিবাসী জেলেরা প্রধান নর্তক হিসাবে অংশ নেয়। জেলেদের স্ত্রীরাও সহকারী নর্তক হিসাবে নাচে অংশ নেয় অথবা তারা নৃত্য পরিবেশনার সময় গান গেয়ে সংগত দেয়। এই নৃত্যে অংশগ্রহনকারী পুরুষদের রাউতা বলা হয় এবং নারীদের রাউতানি বলা হয়।

এই নৃত্যে একটি কালো ঘোড়ার পুতুল ও একটি সাদা ঘোড়ার পুতুল ব্যবহার হয়। কৈবর্ত মতস্যজীবিদের আরাধ্য দেবতা হলেন *বাসুলী দেবী*। এই বাসুলী দেবীর আশীর্বাদ লাভ করতে তারা এই নৃত্য পরিবেশন করে। বাসুলী দেবীর সম্মানে তারা এই উৎসব ৮ দিন ধরে পালন করে।

তথ্যসূত্র
---------

1. ↑  "10 Unique Dance Forms Of Odisha Which Are Spectacular In Their Distinctive Ways! | Mycitylinks- Bhubaneswar | Cuttack | Puri"। *mycitylinks.in*। সংগ্রহের তারিখ ৩ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "horse - Hindi translation - bab.la English-Hindi dictionary"। *en.bab.la*। সংগ্রহের তারিখ ৩ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Chaiti Ghoda Nata"। *odialinks.com*। ৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "CHAITI GHODA"। *orissadiary.com*। ১০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Ghoda nacha in Chaitra Purnima"। *odialive.com*। ৭ এপ্রিল ২০১৫। সংগ্রহের তারিখ ৩ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ওয়েস্ট কোস্ট পার্কের এরিয়াল প্যানোরামা, শট ২০১।।
**ওয়েস্ট কোস্ট উদ্যান** সিঙ্গাপুরের কুইন্সটাউনের দক্ষিণ-পশ্চিম কোণে অবস্থিত একটি পার্ক। এটি পশ্চিম উপকূল মহাসড়ক সমান্তরালে চলে। উদ্যানটি প্রায় ৫০ হেক্টর এলাকা জুড়ে অবস্থিত।

ইতিহাস
------

সীমিত স্থলভাগ এবং উচ্চ জনসংখ্যার বৃদ্ধির কারণে সিঙ্গাপুরের অনেকগুলি উদ্যান পুনরুদ্ধারকৃত জমিতে নির্মিত হয়েছে। ওয়েস্ট কোস্ট উদ্যানটিও পুনরুদ্ধারকৃত জমির অংশে গড়ে উঠেছে। ১৯৭৯ সালে উদ্যানটির কাজ শেষ হয়েছিল।

২০০০ সাল নাগাত উদ্যানটির সুযোগ-সুবিধা এবং বৈশিষ্ট্য যুক্তকরে উদ্যানটির অবকাঠামোগত উন্নতির সাথে সাথে একে পুনর্জীবিত হয়েছিল।

সম্প্রদায় প্রচেষ্টা
--------------------

উদ্যানের মার্শ গার্ডেনটি পুনর্নবীকরণ প্রকল্প গ্রহণ করা হয়েছিল, যা ২২ এপ্রিল ২০০৮ এ ধরিত্রী দিবস ২০০৮ এর সাথে মিলিতভাবে চালু হয়েছিল। ১ হেক্টর বাগানে ১৫ প্রজাতির পাখি এবং ১০ প্রজাতির গাছ ছিল। এই প্রকল্পে সরকারী, বেসরকারী ও জনগণের সহযোগিতায় শেল অয়েল সংস্থা, জাতীয় উদ্যান বোর্ড (এনপার্কস), প্রকৃতি উৎসাহী এবং দক্ষিণ পশ্চিম জেলার বাসিন্দা অন্তর্ভুক্ত রয়েছে।  ম্যানগ্রোভ আবাসের জীববৈচিত্র্যকে চাঙ্গা করতে পর্যায়ক্রমে মোট ২০০ নতুন চারা রোপণ করা হয়েছিল।

আরো দেখুন
---------

* সিঙ্গাপুরের পার্কের তালিকা

তথ্যসূত্র
---------

1. ↑   Retrieved 27 May 2009.
2. ↑    ওয়েব্যাক মেশিনে আর্কাইভকৃত ২২ জুন ২০০৯ তারিখে Retrieved 27 May 2009.
3. ↑    ওয়েব্যাক মেশিনে আর্কাইভকৃত ১২ আগস্ট ২০০৯ তারিখে *NParks Press Release* 19 April 2008. Retrieved 27 May 2009.

বহিঃসংযোগ
---------

* ওয়েস্ট কোস্ট পার্ক
* জাতীয় উদ্যান বোর্ড, সিঙ্গাপুর
* ইন্টারেক্টিভ ভার্চুয়াল ভ্রমণ পশ্চিম উপকূলের পার্কের  ওয়েব্যাক মেশিনে আর্কাইভকৃত ২৭ মে ২০১৬ তারিখে
**জেরোম আইজ্যাক ফ্রিডম্যান** (জ. মার্চ ২৮, ১৯৩০) একজন মার্কিন পদার্থবিজ্ঞানী। তিনি ১৯৯০ সালে হেনরি ওয়ে কেন্ডাল এবং রিচার্ড টেইলর-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ ছিল: প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে।

জীবনী
-----

জেরোম ফ্রিডম্যান যুক্তরাষ্ট্রের ইলিনয় অঙ্গরাজ্যের শিকাগোতে জন্মগ্রহণ করেন। তার বাবা-মা রাশিয়া থেকে যুক্তরাষ্ট্রে অভিবাসী হয়ে এসচিল। বাল্যকালে শিক্ষা দীক্ষার সময় তিনি মূলত চিত্রকলা এবং মানবিক বিষয়ে পরদর্শী হয়ে উঠেছিলেন। আলবার্ট আইনস্টাইন কর্তৃক লিখিত আপেক্ষিকতা তত্ত্ব বিষয়ক একটি বই পড়ার পর তিনি পদার্থবিজ্ঞান বিষয়ে আগ্রহী হয়ে উঠেন। এই আগ্রহের উপর ভিত্তি করেই তিনি আর্ট ইনস্টিটিউট অফ শিকাগো থেকে একটি বৃত্তি নিয়ে শিকাগো বিশ্ববিদ্যালয়ে পদার্থবিজ্ঞান বিষয়ে অধ্যয়ন করতে যান। এই শিকাষায়তনে তিনি বিখ্যাত পদার্থবিজ্ঞানী এনরিকো ফের্মির অধীনে কাজ করেন এবং ১৯৫৬ সালে তার পিএইচডি ডিগ্রী সম্পন্ন করেন। ১৯৬০ সালে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগে শিক্ষক হিসেবে যোগ দেন।

বহিঃসংযোগ
---------

* নোবেল ওয়েবসাইটে আত্মজীবনী
* এমআইটিতে প্রিডম্যানের পাতা
* ১৯৯০ সালে নোবেল বিজয়ী পদার্থবিজ্ঞানীদের অগ্রগামী আবিষ্কার বিষয়ক তথ্য
**রাকেশ চন্দ্র শুক্লা** (এই শব্দ সম্পর্কেউচ্চারণ (সাহায্য·তথ্য); তেলুগু: రాకేష్ శుక్లా; জন্ম: ৪ ফেব্রুয়ারি, ১৯৪৮ - মৃত্যু: ২৯ জুন, ২০১৯) কানপুরে জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৮২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে দিল্লি ও বাংলা এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন **রাকেশ শুক্লা**।

প্রথম-শ্রেণীর ক্রিকেট
---------------------

কানপুরে জন্মগ্রহণকারী রাকেশ শুক্লা ঘরোয়া ক্রিকেটে দূর্দান্ত লেগ ব্রেক বোলার ও ব্যাটসম্যান বড় ভাই আনন্দ শুক্লা’র চেয়ে সাত বছরের ছোট ছিলেন।

১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত রাকেশ শুক্লার প্রথম-শ্রেণীর খেলোয়াড়ী জীবন চলমান ছিল। অনেকগুলো বছর দিল্লি দলের অন্যতম মেরুদণ্ডকারীর ভূমিকায় অবতীর্ণ হয়েছেন। রঞ্জী ট্রফিতে তার খেলার মান বেশ প্রশংসনীয় ছিল। নিচেরসারির ব্যাটসম্যান ও লেগ ব্রেক - গুগলি বোলার রাকেশ শুক্লা জাতীয় প্রতিযোগিতায় ১৮.৯৮ গড়ে ৩১৩ উইকেট দখল করেন।

১৯৮১-৮২ মৌসুমে নিজস্ব সেরা খেলা উপহার দেন। কর্ণাটকের প্রথম ইনিংসে ৭০৫ রানের বিপরীতে দিল্লি দলের পক্ষে তিনি রাজেশ পিটারকে নিয়ে নবম উইকেটে অপরাজিত ১১৮ রান তুলেছিলেন।

আন্তর্জাতিক অঙ্গনে সুবিধে লাভ করতে না পারলেও ঘরোয়া ক্রিকেটে বেশ কয়েকবার দূর্দান্ত অল-রাউন্ড ক্রীড়ানৈপুণ্য প্রদর্শন করে স্মরণীয় হয়ে আছেন। এছাড়াও, দেশের অন্যতম শীর্ষস্থানীয় স্পিনারদের একজন ছিলেন। লেগ স্পিনার হিসেবে তিনি গুগলি বোলিং করতে বেশ পছন্দ করতেন। নিজের সেরা দিনগুলো উপযোগী পিচে তার বলগুলো অফ স্ট্যাম্প থেকে বাঁক খেয়ে লেগ সাইডের দিকে চলে যেতো।

টেস্ট ক্রিকেট
-------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রাকেশ শুক্লা। ১৭ সেপ্টেম্বর, ১৯৮২ তারিখে চেন্নাইয়ে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

ঐ টেস্টটি উভয় দলের প্রথমবারের মুখোমুখি হয়েছিল। বল হাতে ৭/৭০ ও ২/৮২ পান। রয় ডায়াস ও দিলীপ মেন্ডিস তার শিকারে পরিণত হয়েছিলেন। তবে, টেস্ট ক্রিকেট অভিষেক পর্বটি মোটেই সুবিধে হয়নি তার। ঘরোয়া ক্রিকেটে ক্রমাগত সাফল্য লাভ করলেও আর তাকে আন্তর্জাতিক অঙ্গনে খেলতে দেখা যায়নি।

অবসর
----

ক্রিকেট খেলা থেকে অবসর গ্রহণের পর ক্রিকেট পরামর্শকের ভূমিকায় অবতীর্ণ হয়েছিলেন। ভবিষ্যতের ক্রিকেটারসহ পেশাদার ক্রিকেটারদের উত্তরণে প্রভূতঃ সহায়তা করেছেন। চেতন চৌহানের নেতৃত্বাধীন দিল্লি দল নির্বাচকমণ্ডলীর অন্যতম সদস্য ছিলেন। অল ইন্ডিয়া রেডিওতে ক্রিকেট ধারাভাষ্যকর্মের সাথে সংশ্লিষ্ট ছিলেন।

২৯ জুন, ২০১৯ তারিখে দিল্লিতে ৭১ বছর বয়সে রাকেশ শুক্লা’র দেহাবসান ঘটে।

তথ্যসূত্র
---------

1. ↑  Former India spinner Rakesh Shukla passes away
2. ↑  Ramchand, Partab। "Rakesh Shukla"। *ESPN Cricinfo*। ESPN Sports Media Ltd.। সংগ্রহের তারিখ ২ জুলাই ২০১৯।

আরও দেখুন
---------

* বক দিবেচা
* এম. জে. গোপালন
* এক টেস্টের বিস্ময়কারী
* বরোদা ক্রিকেট দল
* ভারতীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রাকেশ শুক্লা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রাকেশ শুক্লা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কুমাসি কেন্দ্রীয় মসজিদ** হল ঘানার আশান্তি অঞ্চলের রাজধানী শহর কুমাসিতে অবস্থিত একটি মসজিদ। মসজিদটি এই অঞ্চলের মুসলমানদের উপাসনার স্থান হিসেবে পরিচয় বহন করে। এটি বর্তমানে আশান্তি অঞ্চলের বৃহত্তম মসজিদ এবং ঘানার দ্বিতীয় বৃহত্তম মসজিদ। এটি সম্পূর্ণভাবে ঘানার ভাইস প্রেসিডেন্ট ড. মাহামুদু বাউমিয়ার অর্থায়নে সম্পন্ন হয়েছে।

ইতিহাস
------

কুমাসি কেন্দ্রীয় মসজিদটি ১৯৫০ এর দশকের গোড়ার দিকে আশান্তি অঞ্চল-এ ক্রমবর্ধমান মুসলিম জনসংখ্যার জন্য স্থাপিত হয়েছিল। ক্রমবর্ধমান মুসল্লিদের থাকার জন্য মসজিদটি কয়েক বছর ধরে বেশ কিছু সংস্কার করা হয়েছে।

সংস্কার
-------

২০২০ সালে ঘানার ভাইস প্রেসিডেন্ট, ডক্টর মাহামুদু বাউমিয়া ৫৬ বছরের পুঞ্জীভূত ইজারা বকেয়া নিষ্পত্তি করার পর কুমাসি কেন্দ্রীয় মসজিদটি সংস্কার করার প্রতিশ্রুতি দিয়েছিলেন। সংস্কার প্রকল্পের লক্ষ্য ছিল মসজিদের সুবিধার উন্নতি করা এবং এটিকে উপাসকদের জন্য আরও প্রবেশযোগ্য করে তোলা। প্রকল্পটি ২০২৩ সালের গোড়ার দিকে সম্পন্ন হয়। মসজিদটি আনুষ্ঠানিকভাবে ২০২৩ সালের ৩ মার্চে ভাইস প্রেসিডেন্ট কর্তৃক চালু করা হয়েছে।

কমিশনিং ইভেন্টে উল্লেখযোগ্য ব্যক্তিত্ব যেমন আসন্তেহেন, দ্বিতীয় ওতুমফুও নানা ওসেই টুটু, জাতীয় প্রধান ইমাম শেখ ওসমান নুহু শারুবুতু, সরকারি কর্মকর্তা, কূটনীতিক, আঞ্চলিক ইমাম, জোঙ্গো প্রধান এবং বিশিষ্ট খ্রিস্টান ও মুসলিম ধর্মীয় নেতারা উপস্থিত ছিলেন।

সংস্কারের ফলে অন্যান্য বৈদ্যুতিক জিনিসপত্র ছাড়াও একটি ৭০০০-সিটের ধারণক্ষমতার একটি মসজিদ ঘর রয়েছে। একটি ১০০-ধারণক্ষমতার অযু কেন্দ্র আছে। ৩০টি ভূগর্ভস্থ ওয়াশরুম, ৫০০-ধারণক্ষমতার কনফারেন্স হল, দুই বেডরুমের অ্যাপার্টমেন্ট এবং ১১টি সজ্জিত অফিস রয়েছে। কুমাসি কেন্দ্রীয় মসজিদটি বর্তমানে আশান্তি অঞ্চলের বৃহত্তম মসজিদ।

স্থাপত্য
--------

কুমাসি কেন্দ্রীয় মসজিদের একটি অনন্য স্থাপত্য শৈলী রয়েছে যা ঐতিহ্যবাহী ঘানা এবং ইসলামিক প্রভাবকে মিশ্রিত করে। মসজিদটি একটি আয়তাকার ভবনসমপন্ন যার একটি সমতল ছাদ আছে। একটি কেন্দ্রীয় গম্বুজ এবং চারটি মিনার রয়েছে। মসজিদের সম্মুখভাগে জটিল জ্যামিতিক নিদর্শন এবং ক্যালিগ্রাফিক শিলালিপি রয়েছে। যা ইসলামি স্থাপত্যের আদর্শতা তুলে ধরে। মসজিদের অভ্যন্তরটি রঙিন মোজাইক এবং ক্যালিগ্রাফিক শিলালিপি দিয়ে সজ্জিত।

তথ্যসূত্র
---------

1. ↑  *Renovated Kumasi Central Mosque to be commissioned*, Business Ghana, ২০২৩, সংগ্রহের তারিখ ২০২৩-০৩-০৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  William A. Shack, Elliott P. Skinner (১৯৭৯), *Strangers in African Societies*, পৃষ্ঠা 186, আইএসবিএন 9780520038127, সংগ্রহের তারিখ ২০২৩-০৩-০৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  *Bawumia to renovate Kumasi Central Mosque after settling 56-year accumulated lease arrears*, GhanaWeb, ২০২০, সংগ্রহের তারিখ ২০২৩-০৩-০৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *Excitement in Kumasi as Vice President Bawumia hands over splendid reconstructed Central Mosque*, Myjoyonline.com, ২০২৩, সংগ্রহের তারিখ ২০২৩-০৩-০৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  *Dr. Bawumia Arrives In Kumasi To Rapturous Reception To Hand Over Reconstructed Central Mosque*, Peacefmonline.com, ২০২৩, সংগ্রহের তারিখ ২০২৩-০৩-০৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  *Here's the ultra-modern Kumasi mosque solely financed by Bawumia*, GhanaWeb, ২০২৩, সংগ্রহের তারিখ ২০২৩-০৩-০৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাকার্তা এমআরটি** হল ইন্দোনেশিয়ার রাজধানী শহরের জাকার্তার দ্রুতগামী গণপরিবহন ব্যবস্থা। ১০ অক্টোবর ২০১৩ সালে জাকার্তা মেট্রোর নির্মাণ শুরু হয় এবং আশা করা হচ্ছে যে ২০১৯ সালে প্রথম পর্যায়ে জাকার্তা এমআরটি চালু হবে। ২০১৮ সালের আগস্ট মাসের মধ্যে এমআরটি জাকার্তা ইন্টিগ্রেশন টেস্ট এবং কমিশনিং পরিচালনা করার লক্ষ্য নির্ধারণ করে। ২০১৮ সালের ডিসেম্বর থেকে ২০১৯ সালের ফেব্রুয়ারি পর্যন্ত পরীক্ষামূলকভাবে ট্রেন চলাচল শুরু করবে এবং ২০১৯ সালের মার্চে জনসাধারণের জন্য পরিষেবাটি উন্মুক্ত করার আশা করা হয়।

২০১৮ সালের আগস্ট পর্যন্ত লেবাক বুলাস স্টেশন থেকে হোটেল ইন্দোনেশিয়া ট্র্যাফিক সার্কেল পর্যন্ত সফলভাবে ট্রেন পরিচালনা সম্পন্ন হয়েছে।

পটভূমি
------

ইন্দোনেশিয়ার রাজধানী শহর জাকার্তায় ১০ মিলিয়ন অধিবাসী বাস করে এবং বৃহত্তর জাকার্তাতে ৩০ মিলিয়ন বসবাসকারী রয়েছেন। অনুমান করা হয় যে প্রতিটি কাজের দিন আশেপাশের এলাকা থেকে বৃহত্তর জাকার্তায় চার মিলিয়ন অধিবাসী যাত্রা করে। পরিবহন বিষয়গুলো ক্রমবর্ধমানভাবে রাজনৈতিক মনোযোগ আকর্ষণ করতে শুরু করেছে এবং একটি পূর্বাভাস করা হয়েছে যে কোনও বড় পরিবহনের অগ্রগতি না হলে শহরটি ২০২০ সালের পর্যন্ত সম্পূর্ণ যানজট যুক্ত থাকবে।

লাইন
----

রেল-ভিত্তিক জাকার্তা এমআরটি ১০৮ কিলোমিটার জুড়ে প্রসারিত হবে, যার মধ্যে থাকবে ২১.৭ কিলোমিটার উত্তর-দক্ষিণ লাইন (লেবাক বুলুস থেকে কাম্পং বন্দান পর্যন্ত) এবং ৮৭ কিলোমিটার পূর্ব-পশ্চিম লাইন (বালারাজ থেকে কিকরং পর্যন্ত)।

### এম১ (উত্তর-দক্ষিণ লাইন)

উত্তর-দক্ষিণ লাইন দুটি পর্যায়ে নির্মিত হবে। এমআরটি প্রথম এবং দ্বিতীয় দফায় সমাপ্তির পর ট্রান্সজাকার্তার সাথে এমআরটি ৬০ শতাংশ মোট রেল যাত্রা পরিবেশন করার পূর্বাভাস দিয়েছে। লাইনের উত্তর অংশ ( প্রথম পর্বের দ্বিতীয় পর্যায়ের অংশ) বর্তমানে বিদ্যমান ট্রান্সজাকার্ট লাইন ১-এর রুট অনুসরণ করে।

#### প্রথম ধাপ

এটি "লেবাক বুলাস"কে "বুন্দরান এইচআই"-এর সঙ্গে ১৩টি স্টেশনসহ (৭টি উচ্চস্তর স্টেশন এবং ৬ ভূগর্ভস্থ স্টেশনসহ) ১৫.৫ কিমি রেলপথ দ্বারা সংযোগ করবে।

এম২ (পূর্ব-পশ্চিম লাইন)
-----------------------

জাকার্তা শহরের কেন্দ্রে কিকরঙ (বেকসি) এবং বালরাজ'কে (টানঞ্জংয়ের সাথে) সংযোগ করার জন্য পূর্ব থেকে পশ্চিমে একটি দ্বিতীয় লাইন পরিকল্পনা করা হয়েছে। ৮৭ কিলোমিটার দূরত্বে আচ্ছাদিত এই লাইন বেকসি এবং পূর্ব জাকার্তার সীমান্তে উজুং মেন্টেং ও রাওয়া বেকব অঞ্চলকে অতিক্রম করবে। এই প্রকল্পটি বর্তমানে প্রাক-সম্ভাব্যতা অধ্যয়ন পর্যায়ে রয়েছে। লাইনটিকে ২০২৪ সালে পরিচালনা করার পরিকল্পনা করা হয়েছে।

তথ্যসূত্র
---------

1. ↑  "Inilah Progres Terbaru Konstruksi, Armada dan Rekrutmen MRT Jakarta"। ডিসেম্বর ১, ২০১৭।
2. ↑  "Jakarta MRT has second successful trial run"। *The Jakarta Post*। সংগ্রহের তারিখ ২৩ আগস্ট ২০১৮।
3. ↑
4. 1 2  Agnes Rita Sulistyawati; Mukhamad Kurniawan (২৬ ডিসেম্বর ২০১৫)। "Persiapan Studi Jalur MRT Timur-Barat Sudah Dimulai"। *Kompas* (Indonesian ভাষায়)। ২২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  Extensive details are available at the PT Mass Rapid Transit project website  ওয়েব্যাক মেশিনে আর্কাইভকৃত ৩০ আগস্ট ২০০৯ তারিখে
মাউন্ট অ্যাডামসথেকে ডাউনটাউন সিনসিনাটি
ডাউনটাউন সিনসিনাটিতে ওহাইও নদীর উপরের চারটি সেতু। ডানদিকে বেলেভুই, নিউপোর্টকে এবং কোভিংটনের অংশগুলি দৃশ্যমান।
ক্রোগার-এর সদর দফতর
**ডাউনটাউন সিনসিনাটি** হল ওহাইও রাজ্যের সিনসিনাটি শহরের কেন্দ্রীয় ব্যবসায় জেলা, পাশাপাশি ওহাইও নদী ও উঁচু ভূমি অঞ্চলগুলির মধ্যবর্তী শহরতলির বেশ কয়েকটি নগর এলাকা অন্তর্ভুক্ত রয়েছে। এই নগর এলাকাগুলির মধ্যে ওভার-দ্য রাইন, পেন্ডলটন, কুইন্সগেট এবং ওয়েস্ট এন্ড অন্তর্ভুক্ত রয়েছে।

ভূগোল
-----

ডাউনটাউন সিনসিনাটিকে খাড়া পাহাড় দ্বারা ঘেরা ওহাইও নদীর তীরবর্তী একটি অববাহিকায় স্থাপন করা হয়। ডাউনটাউন সিনসিনাটির রাস্তাগুলি একটি গ্রিডে সাজানো। ভাইন স্ট্রিট দ্বারা রাস্তাগুলি পূর্ব এবং পশ্চিমের মধ্যে বিভক্ত। ডাউনটাউন সিনসিনাটি থেকে ওহাইও নদীর ওপারে উত্তর কেন্টাকি-র কোভিংটন এবং নিউপোর্টকে সংযুক্ত করে সেতুগুলি।

প্রায়শই সিনসিনাটির প্রাণকেন্দ্র হিসাবে বিবেচিত হয়, ফাউন্টেন স্কয়ারটি কেন্দ্রীয় ব্যবসায় জেলার কেন্দ্রস্থলে অবস্থিত। ১৮৭১ নিবেদিত টাইলার ডেভিডসন ফাউন্টেন প্রায়শই ব্যস্ত সিটি স্কয়ারে বিশেষভাবে দাঁড়িয়ে আছে। ডাউনটাউনে অবস্থিত অন্যান্য শহরের উদ্যানগুলি হলেন লিটল পার্ক এবং পাইট পার্ক। আরোনফ সেন্টারের চারপাশে ছড়িয়ে পড়া ব্যাকস্টেজ জেলাতে নৈশপ্রমোদ এবং ডাইনিং বিকল্প রয়েছে।

দৃশ্য
-----

ডাউনটাউন সিনসিনাটি তার ঐতিহাসিক স্থাপত্যের বিশাল সংগ্রহ দ্বারা চিহ্নিত এবং এটি ওহাইওয়ের সিনসিনাটি শহরের নথিভুক্ত ঐতিহাসিক স্থানগুলির জাতীয় নিবন্ধের তালিকাভুক্ত কয়েকটি ঐতিহাসিক জেলা এবং কয়েক ডজন ভবন রয়েছে।

ডাউনটাউন অবস্থিত জাদুঘরগুলি হল গগনচুম্বী কনটেম্পোরারি আর্টস সেন্টার, ন্যাশনাল আন্ডারগ্রাউন্ড রেলরোড ফ্রিডম সেন্টার এবং টাফ্ট মিউজিয়াম অফ আর্ট।

অর্থনীতি
--------

ডাউনটাউন দীর্ঘকাল ধরে সিনসিনাটির অর্থনৈতিক কেন্দ্র ছিল। উনিশ শতকের মাঝামাঝি সময়ে, শহরের ২৪ টি তীরের ১৬ টি থার্ড স্ট্রিটে ব্যস্ত পাবলিক ল্যান্ডিং, সিনসিনাটি|পাবলিক ল্যান্ডিং]] নদী বন্দরের কাছে অবস্থিত। ঊনবিংশ শতাব্দীর শেষের দিকে, ব্যবসায়ের ক্রিয়াকলাপের কেন্দ্রটি ফোর্থ স্ট্রিটে চলে যায়, যেখানে এটি আজও রয়েছে।

স্থানীয় সরকার
--------------

ঐতিহাসিক সিনসিনাটি সিটি হলটি ডাউনটাউনে প্লাম স্ট্রিটে অবস্থিত। হ্যামিল্টন কাউন্টি কোর্টহাউজ একটি স্কাইব্রিজের মাধ্যমে হ্যামিল্টন কাউন্টি জাস্টিস সেন্টারের সাথে সংযুক্ত।

তথ্যসূত্র
---------

1. ↑  Winternitz, Felix; ও অন্যান্য (২০০৭)। *Insiders' Guide to Cincinnati*। Globe Pequot। পৃষ্ঠা 5। ২০১৬-০৪-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-০৮।
2. ↑  Felix Winternitz & Sacha DeVroomen Bellman (২০০৭)। *Insiders' Guide to Cincinnati*। Globe Pequot। পৃষ্ঠা 24। ২০১৬-০৬-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-০৮।
3. ↑  Jones, Kent; ও অন্যান্য (জুলাই ১৮, ২০১১)। *Historic Downtown Cincinnati*। Arcadia Publishing। পৃষ্ঠা 81। সংগ্রহের তারিখ ২০১৩-০৫-০৪।
4. ↑  Federal Writers' Project (১৯৪৩)। *Cincinnati, a Guide to the Queen City and Its Neighbors*। পৃষ্ঠা 156। সংগ্রহের তারিখ ২০১৩-০৫-০৪।

বহিঃসংযোগ
---------

* ডাউনটাউন অধিবাসীদের কাউন্সিল
**সুওয়াইবা আল আসলআমিয়াহ**  (**সুয়েবাহ** বা **সুয়াইবা** নামেও পরিচিত) **একজন সাহাবা এবং মুহাম্মদের প্রথম দুধ মা ছিলেন।** 

সুওয়াইবা নামের অর্থ "আল্লাহর পুরস্কার প্রাপ্য।

জীবনী
-----

তিনি আবু লাহাবের দাসী ছিলেন। তিনি যখন আবু লাহাবকে সংবাদ প্রদান করেন যে তার ভাই আব্দুল্লাহর স্ত্রী মুহাম্মদ নামে একটি পুত্র সন্তানের জন্ম দিয়েছে তখন আবু লাহাব খুশি হয়ে থুয়েবাহকে মুক্ত করে দেন।

থুয়েবাহ মুহাম্মদের (সাঃ)প্রথম দুধ মা ছিলেন,। আরবীয় সংস্কৃতি অনুযায়ী মুহাম্মদ (সাাঃ) তার মায়ের সাথে প্রথম তিনদিন কাটানোর পরে তাকে দুধ মায়ের কাছে দিয়ে দেওয়া হয়। সুয়েবাহ মুহাম্মদ (সাঃ) ও তার নিজের ছেলে **মাসাহার** উভয়কেই দুধ খাওয়াতেন। দুই বছর আগে মুহম্মদ এর পিতামহ হামজা ইবনে আবদুল মুত্তালিবকেও থুয়েবাহ দুগ্ধ পান করিয়েছিলেন। মুহাম্মদ (সাঃ)হামজার কন্যাকে বলেছিলেনঃ তিনি আমার দুধ ভাইয়ের কন্যা। 

অবশেষে, হালিমা কিছু দিন পর কাজটি গ্রহণ করেন এবং প্রায় চার বছর পর্যন্ত মুহাম্মদের ( সাাঃ) তত্ত্বাবধান করেন। 

মুহাম্মদ (সাঃ)যখন নবুওয়াতপ্রাপ্তির ঘোষণা করেছিলেন তখন সুয়েবাহ ইসলাম ধর্ম গ্রহণ করেন। তার ছেলে তার আগে মারা যায় এবং তিনি ৭ম হিজরিতে মারা যান।

তথ্যসূত্র
---------

1. 1 2 3 4 5  Beacons of Light on al-Islam.org
2. 1 2  , question 9
3. ↑  সহীহ বুখারী, ৭:৬২:৩৮ (ইংরেজি)
**হ্যান্স-মার্টিন লোটজ** (১ নভেম্বর ১৯৪৭ - ২ মে ২০২১)  ছিলেন একজন অস্ট্রেলীয় হাতুড়ি নিক্ষেপকারী।

তিনি ১৯৮২ সালের কমনওয়েলথ গেমসে চতুর্থ স্থান অর্জন করেন,[] ১৯৮৫ প্যাসিফিক কনফারেন্স গেমসে রৌপ্য পদক জিতেন  ১৯৮৫ বিশ্বকাপে ষষ্ঠ স্থান অধিকার করেন  এবং ১৯৮৬ কমনওয়েলথ গেমসে সপ্তম।[] তিনি ১৯৮৩ সালের বিশ্ব চ্যাম্পিয়নশিপেো প্রতিদ্বন্দ্বিতা করেছিলেন। 

লোটজ ১৯৮১ এবং ১৯৮২ সালে পশ্চিম জার্মান নাগরিক হিসাবে অস্ট্রেলিয়ান চ্যাম্পিয়ন হন, তারপর ১৯৮৩ – ১৯৮৫ সালে অস্ট্রেলীয় নাগরিক হিসাবে। তার প্রধান প্রতিযোগীরা ছিলেন জো কুইগলি এবং শন কার্লিন।  তার ব্যক্তিগত সেরা থ্রো ছিল ৭৩.৮০ মিটার, যা এপ্রিল ১৯৮৩ সালে মেলবোর্নে অর্জন করেছিলেন।

তথ্যসূত্র
---------

1. ↑  "HANS, Lotz | Funeral Notices | Melbourne"। *Daily Telegraph* (ইংরেজি ভাষায়)। সংগ্রহের তারিখ ২০২২-০১-০৪।
2. ↑  "Pacific Conference Championships"। *GBR Athletics*। Athletics Weekly। সংগ্রহের তারিখ ৭ নভেম্বর ২০১৬।
3. ↑  Results
4. ↑  হ্যান্স লোটজের আইএএএফ প্রোফাইল (ইংরেজি)
5. ↑  "Australian Championships"। *GBR Athletics*। Athletics Weekly। সংগ্রহের তারিখ ৭ নভেম্বর ২০১৬।
6. ↑  "All-Athletics profile"। ১৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২২।
**দেওরিয়া তাল** (**দেভারিয়া** নামেও পরিচিত) উত্তরাখন্ডের উখীমঠ-চোপ্তা রোডে মুস্তুরু গ্রাম থেকে ৪কিমি চড়াই এবং সারি গ্রাম থেকে ২কিমি চড়াইয়ে অবস্থিত একটি হ্রদ। এটি ২৪৩৮মিটার উচ্চতায় তুষারাবৃত হিমালয় পর্বতমালায় ও গাছপালায় ঘেরা । এখান থেকে চৌখাম্বা,মন্দানি,সুমেরু,কেদারনাথ প্পভৃতি শৃঙ্গ দৃশ্যমান।

প্রবেশ
------

দেওরিয়া তালের রাস্তায় ছোট মন্দির
উখীমঠ থেকে মুস্তুরু হয়ে সারি যাওয়ার জন্য জীপ পাওয়া যায়,ফেরত যাবার জন্য মুস্তুরু অবধি হেঁটে শেয়ার জীপ পাওয়া যায়। 

উখীমঠ থেকে ট্রেক করেও দেওরিয়া তাল পৌছন যায় । দুরত্ব সাত কিমি। দেওরিয়া তালে জঙ্গলে ট্রেক করা, রাতিবাসের জন্য তাঁবু এবং অল্প কয়েকটি ঘরের বন্দোবস্ত আছে। দেওরিয়া তালে কিছু চা,জলখাবারের দোকান আছে,কিন্তু সন্ধ্যায় সেগুলি বন্ধ হয়ে যায়। ট্রেকাররা সাধারনত নিকটবর্তী তুঙ্গনাথ,চন্দ্রশীলা ট্রেকটি এক সাথে করেন।তুঙ্গনাথ পঞ্চকেদারের তৃতীয় কেদার, এখানে শিবের উচ্চতম মন্দির আছে। 

### পানোরামিক দৃশ্য

দেওরিয়া তাল থেকে পানোরামিক দৃশ্য দেওরিয়া তাল পানোরামিক দৃশ্যের জন্য পরিচিত।

হিন্দু পৌরাণিক কাহিনী
---------------------

হিন্দু পৌরাণিক কাহিনী অনুসারে কথিত আছে দেবতাগণ এখানে স্নান করতেন সেইজন্য এই নাম। হিন্দু ভিক্ষুকদের মতে পুরান অনুযায়ী এটি ইন্দ্র সরোবর নামেও পরিচিত।কথিত আছে যক্ষ এখানে পরাক্রমশালী পান্ডবদের প্রশ্ন করেছিলেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৬।
2. ↑  "সংরক্ষণাগারভুক্ত অনুলিপি"। ১৫ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৬।
3. ↑  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৬।

বহিঃসংযোগ
---------

* Official Link
* Official Link

টেমপ্লেট:উত্তরাখন্ডের জলবিজ্ঞান